**2015 წლის 6 აპრილის**

**ს.ს.ი.პ საქართველოს ადვოკატთა ასოციაციის“**

**სარევიზიო კომისიის სხდომის**

**ოქმი**

ს.ს.ი.პ „საქართველოს ადვოკატთა ასოციაციის“ სარევიზიო კომისიის სხდომა გაიმართა საქართველოს ადვოკატთა ასოციაციის ოფისში (თბილისი, ძმ. ზუბალაშვილების ქ.36). სხდომას ესწრებოდნენ საქართველოს ადვოკატთა ასოციაციის საერთო კრების მიერ არჩეული სარევიზიო კომისიის შემდეგი წევრები:

**ლიანა მასიკაშვილი- კომისიის თავმჯდომარე**

**ვლადიმერ კიკნაძე- წევრი**

**თემურ სიმონიშვილი- წევრი**

**ლელა ბჟალავა- წევრი**

**ქეთევან ჯაფარიძე- სარევიზიო კომისიის კოორდინატორი**

**სხდომის დაწყების დრო- 16:00 საათი**

**დღის წესრიგი:**

1. ასოციაციის 2014 წლის საანგარიშგებო პერიოდის ფინანსური აუდიტის ჩატარებისთვის მ/წ 5.03-5.04- მდე გამოცხადებული კონკურსის შედეგად აუდიტორული ფირმის შპს „ფინანსური მართვის ჯგუფის“ მიერ შემოტანილი განცხადების გაცნობა;

სხდომას ესწრებოდა ასოციაციის ბუღალტერი გელა არსენაშვილი. თავმჯდომარემ - ლია მასიკაშვილმა განაცხადა, რომ გამოცხადებული კონკურსის განმავლობაში ასოციაციაში შემოვიდა მხოლოდ ერთი განცხადება და წევრებს გააცნო შპს „ფინანსური მართვის ჯგუფის“ მიერ შემოტანილი განცხადება აუდიტორული მომსახურების გაწევის თაობაზე. წევრები გაეცნენ აღნიშნულ განაცხადს. მათთვის მისაღები იყო განცხადებაში მითითებული მომსახურების პირობები. ასევე დაამატეს, რომ ძალიან მნიშვნელოვანია აღნიშნული კომპანიის კვალიფიკაცია და ის შეღავათიანი ფასი, რაც არის შეთავაზებული. მსჯელობის შემდეგ წევრები შეთანხმდნენ, რომ მისაღებია ხსენებული კომპანიის მიერ წარმოდგენილი მომსახურების პაკეტი და ასოციაციის 2014 წლის საანგარიშგებო პერიოდის აუდიტორული შემოწმებისთვის სამუშაო ვადად განსაზღვრეს მ/წ 15 აპრილი-15 მაისი.

**აღნიშნულ საკითხზე ღია კენჭისყრის შედეგად, წევრებმა ერთხმად მიიღეს**

**დადგენილება:**

**შერჩეულ იქნას აუდიტორული ფირმა შპს „ფინანსური მართვის ჯგუფი“, რომელიც განახორციელებს ს.ს.ი.პ “საქართველოს ადვოკატთა ასოციაციის” 2014 წლის საანგარიშო პერიოდის აუდიტორულ შემოწმებას. აღნიშნული მომსახურების გაწევის საფასურად განსაზღვრულია 3540 ლარი (დღგ 18%-ის ჩათვლით); შპს „ფინანსური მართვის ჯგუფის“ მიერ “საქართველოს ადვოკატთა ასოციაციის” 2014 წლის საანგარიშო პერიოდის აუდიტორული შემოწმების დაწყების თარიღად განისაზღვროს მ/წ 15 აპრილი, ხოლო დასრულების თარიღად - მ/წ 15 მაისი. შპს „ფინანსური მართვის ჯგუფის“ წარმომადგენელთან გაფორმდეს შესაბამისი ხელშეკრულება.**

სარევიზიო კომისიის მომდევნო სხდომა ჩაინიშნა მ/წ 6 მაისს, 16:00 საათზე.

**სარევიზიო კომიისიის თავმჯდომარე- ლიანა მასიკაშვილი**

**წევრი-** **ლელა ბჟალავა**

**წევრი- ვლადიმერ კიკნაძე**

**წევრი -თემურ სიმონიშვილი**